text: Politiet i aktion mod ulovligt gadeløb 
  16 maj 2011 kl. 13.17
  Politiets nye skrappe kurs overfor unge, der kører ulovlige væddeeløb, gav bøder og klip i kørekortet i Hedensted lørdag.
  Politiet slog til med en ny strammere linje lørdag aften i et industrikvarter ved Hedensted. Sammen med to bilinspektører blev 91 køretøjer kontrolleret. Omkring 20 personer måtte indkassere både bøde og klip i kørekortet. Nogle førere fik endda flere klip i kørekortet.
  
  Fra gulerod til pisk 
  Sydøstjyllands Politi har gennem de sidste måneder forsøgt at stoppe ulovlige gadevæddeløb i Horsens, Hedensted og Vejle. Trods udskrivning af bøder og henstilling til deltagerne om at indstille de ulovlige væddeløb, er det ikke sket.
  